CELEX: 62012TN0118
Language: fi
Date: 2012-03-14 00:00:00
Title: Asia T-118/12: Kanne 14.3.2012 — ANKO v. komissio

12.5.2012   
            
            
               FI
            
            
               Euroopan unionin virallinen lehti
            
            
               C 138/19
            
         Kanne 14.3.2012 — ANKO v. komissio
   (Asia T-118/12)
   2012/C 138/36
   Oikeudenkäyntikieli: kreikka
   
      Asianosaiset
   
   
      Kantaja: ANKO Anonymos Etairia Antiprosopeion Emporiou kai Viomichanias (Ateena, Kreikka) (edustaja: asianajaja V. Christianos)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komissio on rikkonut sopimusvelvoitteitaan määrätessään, että kantajalle PERceptive Spaces promoting iNdependent Aging (PERSONA) -sopimuksen perusteella myönnetyn, 6 752,74 euron suuruisen tuen loppuosan maksaminen keskeytetään
            
         
               —
            
            
               velvoittamaan komission maksamaan kantajalle 6 752,74 euroa niistä menoista, joita kantajalle on aiheutunut PERSONA-hankkeen neljäntenä viitekautena, lisättynä sopimuksen liitteessä II olevan II.28 lausekkeen 7 kohdassa määrätyillä koroilla, tämän kanteen tiedoksiantopäivästä lukien
            
         
               —
            
            
               velvoittamaan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt käsiteltävä kanne koskee SEUT 272 artiklaan perustuvaa komission vastuuta, joka liittyy sopimukseen nro 045459, joka koskee PERceptive Spaces promoting iNdependent Aging (PERSONA) -nimistä hanketta.
   Kantaja väittää, että vaikka se on noudattanut sopimusvelvoitteitaan asianmukaisesti ja täysimääräisesti, komissio on keskeyttänyt ANKOlle tulevat maksut, ilman että sillä oli lupaa tähän ja edellä mainittujen sopimusmääräysten sekä luottamuksensuojan periaatteen vastaisesti. Tästä syystä ANKO vaatii, että komissio on velvoitettava maksamaan sille 6 752,74 euroa, lisättynä sopimuksen liitteessä II olevan II.28 lausekkeen 7 kohdassa määrätyillä koroilla.